cyanic-selkie/wikianc huggingface dataset:
শিকাগো লুপ
লুপ হ'ল শিকাগোর ৭৭ টি মনোনীত সম্প্রদায় অঞ্চলের মধ্যে একটি যা শহরের কেন্দ্রীয় ব্যবসায়িক জেলা এবং ডাউনটাউন শিকাগো -এর প্রধান অংশ। এটি শিকাগোর বাণিজ্যিক কেন্দ্রস্থল, উত্তর আমেরিকার দ্বিতীয় বৃহত্তম বাণিজ্যিক ব্যবসায়িক জেলা। বিভিন্ন গ্লোবাল এবং জাতীয় ব্যবসায়ের সদর দফতর, আঞ্চলিক অফিস, খুচরো স্থাপনা, রেস্তোঁরা, হোটেল এবং থিয়েটারের পাশাপাশি শিকাগোয় বেশ কয়েকটি বিখ্যাত আকর্ষণীয় স্থান রয়েছে। এখানে রয়েছে সিটি হল, কোক কাউন্টি এর আসন(-কক্ষ) এবং বিদেশী দেশগুলির বিভিন্ন স্তরের সরকারি ও কনস্যুলেটের অসংখ্য অফিস। এখানের স্টেট স্ট্রিট এবং ম্যাডিসন স্ট্রিট এর মোড় হ'ল শিকাগোর রাস্তা-গ্রিড এর উৎস যা ১৯০৯ সালে প্রতিষ্ঠিত হয়। গ্রান্ট পার্ক এর বেশিরভাগ ৩১৯ একর (১.২৯ কিমি২) জায়গা জুড়ে রয়েছে সম্প্রদায় অঞ্চলের পূর্ব অংশ। শিকাগো লুপ সম্প্রদায়ের অঞ্চলটি উত্তর এবং পশ্চিমে শিকাগো নদী দ্বারা পূর্বদিকে মিশিগান হ্রদ দ্বারা এবং দক্ষিণে রুজভেল্ট রোড দ্বারা সীমাবদ্ধ। অবশ্য বাণিজ্যিক কেন্দ্রটি সংলগ্ন সম্প্রদায় অঞ্চলে ব্যাপকভাবে প্রসারিত হয়েছে।
মার্কিন যুক্তরাষ্ট্র সেনা ১৮০৩ সালে ফোর্ট ডিয়ারবোর্ন তৈরি করে যা এখন লুপের অন্তর্গত এবং এটি মার্কিন যুক্তরাষ্ট্রের ফেডারেল সরকারের স্পনসর করা এই অঞ্চলের প্রথম বন্দোবস্ত। ১৮৩০-এর দশকে শিকাগো এবং কোক কাউন্টি যখন যুক্ত হয় তখন অঞ্চলটি তাদের নিজ নিজ আসনের স্থান হিসাবে নির্বাচিত হয়েছিল। মূলত মিশ্র এই অঞ্চলটির চরিত্র ১৮৭০ এর দশকে বিশেষ করে ১৮৭১ সালের গ্রেট শিকাগো অগ্নিকান্ডে বেশিরভাগ অংশ ধ্বংস হয়ে যাওয়ার পরে বাণিজ্যিকভাবে শুরু হয়েছিল। সেই সময়ে বিশ্বের বেশ কয়েকটি প্রাচীনতম আকাশচুম্বী এই অঞ্চলে নির্মিত হয়েছিল যা আজও অবধি চলমান স্থাপত্যের উত্তরাধিকার হিসাবে চালু আছে। ঊনবিংশ শতাব্দীর শেষের দিকে কেবল কার প্রবর্তণ করে বিশিষ্ট এলিভেটেড রেলওয়ে লুপ দিয়ে অঞ্চলটিকে ঘিরে ফেলা হয়। ১৯২০ এর দশকে শুরু করে এখানে অনেকগুলি হাইওয়ে লুপ নির্মিত হয়েছিল। এদের মধ্যে সর্বাধিক সুস্পষ্ট ইউ.এস. রুট ৬৬-কে এই অঞ্চলের পূর্ব প্রান্ত দিয়ে ১৯২৬ সালে খোলা হয়েছিল।
অফিস এবং পাবলিক বিল্ডিং শোভিত এই শহরে আবাসিক জনসংখ্যা বিংশ শতাব্দীর শেষের এবং একবিংশ শতাব্দীর প্রথম দশকে বৃদ্ধি পায়। ১৯৫০ সাল থেকে শিকাগোর জনসংখ্যা বৃদ্ধির সাথে সাথে এর বেশিরভাগ সম্প্রদায় অঞ্চলও বৃদ্ধি পায়।
ব্যুৎপত্তি
কেউ কেউ বিশ্বাস করেন যে লুপ শব্দের উৎসটি ১৮৮২ সালে নির্মিত কেবল গাড়ি থেকে উদ্ভূত হয়েছে। বিশেষ করে ভ্যান বুরেন, ওয়াবাশ, ওয়েলস, এবং লেক দ্বারা বেষ্টিত লাইন দুটি বেশ কিছু স্থলে লুপ-এ ভাগ হয়ে যায়। অন্যান্য গবেষণা থেকে এই সিদ্ধান্তে উপনীত হওয়া গেছে যে ইউনিয়ন এলিভেটেড রেলওয়ে লুপ নির্মাণের পরে ১৮৯৫-৯৭ অবধি "লুপ" যথাযথ বিশেষ্য হিসাবে ব্যবহৃত হত না।
১৯ শতক
আজকের মিশিগান অ্যাভিনিউ ব্রিজ এর নিকটে শিকাগো নদী এর দক্ষিণ তীরে রয়েছে একটি লুপ। সেখানে মার্কিন যুক্তরাষ্ট্রের সেনাবাহিনী দ্বারা ১৮০৩ সালে স্থাপন করা ফোর্ট ডিয়ারবোন ছিল আমেরিকা যুক্তরাষ্ট্রের স্পনসর করা এই অঞ্চলের প্রথম বন্দোবস্ত। ১৮৩০ সালে শিকাগোর প্রথম দিকের জরিপকারী জেমস থম্পসন লুপটিকে ম্যাডিসন স্ট্রিটের উত্তরে এবং স্টেট স্ট্রিটের পশ্চিমে অন্তর্ভুক্ত করেন। শিকাগোর প্রথম হোটেল সাউগানাশ হোটেল ১৮৩১ সালে লুপের উত্তর-পশ্চিম কোণে ওল্ফ পয়েন্ট এর নিকটে নির্মিত হয়েছিল। ১৮৩৩ সালে যখন কুক কাউন্টি অন্তর্ভুক্ত করা হয়েছিল, তখন ফোর্ট ডিয়ারবনে তার সরকারের প্রথম বৈঠক শিকাগোর দুটি প্রতিনিধি এবং একজন নেপারভিল এর সাথে অনুষ্ঠিত হয়েছিল।ফোর্ট ডিয়ারবর্ন রিজার্ভেশন (যা ১৯৩৯ সাল অবধি শহরের অংশ হয়ে ওঠে নি) এবং মিশিগান হ্রদ থেকে পুনরুদ্ধার করা জমি ব্যতীত বর্তমান লুপটি পুরোপুরি শিকাগো শহরের অংশ হিসাবে ১৮৩৩ সালে প্রাথমিকভাবে অন্তর্ভুক্ত করা হয়েছিল।
১৮৩০ এর দশকের শেষদিকে এই অঞ্চলটি জুড়ে হুড়োহুড়ি পড়ে গিয়েছিল। ১৮৫০-এর দশকে স্টেট স্ট্রিট দ্বারা অধিগৃহীত না হওয়া অবধি লেক স্ট্রিট সেই সময়ের খুচরো কেন্দ্র হতে শুরু করে।
ডেইলি সিটকা সেন্টিনেল
সিটকা সেন্টিনেল আলাস্কার সিটকার একটি স্বতন্ত্র, পারিবারিক মালিকানাধীন সংবাদপত্র যা সাপ্তাহিক ছুটির দিন বাদে প্রকাশিত হয়। এটি ১৯৩৯ সালে হ্যারল্ড ভ্যাচ প্রতিষ্ঠা করেছিলেন। থাড এবং স্যান্ডি পলসন ১৯৬৯ সালে এই কাগজটি কিনে নিয়েছিলেন।
কাগজটিতে স্থানীয়, আঞ্চলিক, জাতীয় এবং আন্তর্জাতিক সংবাদ অন্তর্ভুক্ত করা হয় এবং এতে একটি খেলার পৃষ্ঠা ও সপ্তাহ শেষের শৈল্পিক সারাংশ রয়েছে। সংবাদপত্রটির কার্যালয়ে দুইজন সাংবাদিকের অফিস রয়েছে।
পলাশবরণ পাল
পলাশ বরন পাল (জন্ম: ৪ সেপ্টেম্বর ১৯৫৫) একজন ভারতীয় বাঙালি তাত্ত্বিক পদার্থবিজ্ঞানী। কলকাতা বিশ্ববিদ্যালয়ের পদার্থবিদ্যা বিভাগের একজন ইমেরিটাস অধ্যাপক, লেখক, ভাষাবিদ এবং একজন কবি। পদার্থবিজ্ঞানে তাঁর গবেষণার প্রধান ক্ষেত্র হল কণা পদার্থবিজ্ঞান। পদার্থবিজ্ঞানে তাঁর অবদান মূলত অতি সামান্য ভর বিশিষ্ট পারমাণবিক কণা নিউট্রিনোর ক্ষেত্রে এবং আপেক্ষিক তত্ত্বানুসারে পদার্থের মধ্যে কণার বৈশিষ্ট্য বিষয়ে যা কণা-পদার্থবিদদের কাছে সুপরিচিত। বৈজ্ঞানিক গবেষণায় অবদান ছাড়াও, তিনি পদার্থবিজ্ঞানের পাঠ্যপুস্তক ও বিজ্ঞানকে জনপ্রিয় করতে বাংলায় রচনা করেছেন বিজ্ঞান সাহিত্য পর্যায়ের গ্রন্থসমূহ।
জন্ম  ও  প্রারম্ভিক জীবন
ড.পলাশ বরন পাল ১৯৫৫ খ্রিস্টাব্দের ৪ সেপ্টেম্বর পশ্চিমবঙ্গের দক্ষিণ চব্বিশ পরগনা জেলার  বজবজে জন্মগ্রহণ করেন। অমূল্য ভূষণ পাল এবং নিভা পালের তিন সন্তানের জ্যেষ্ঠ পলাশ বরন হাওড়ার বিই কলেজ মডেল স্কুল থেকে বিদ্যালয়ের পাঠ শেষ করে ১৯৭৫ খ্রিস্টাব্দে কলকাতার প্রেসিডেন্সি কলেজ থেকে পদার্থবিদ্যায় স্নাতক হন। ১৯৭৯ খ্রিস্টাব্দে কলকাতা বিশ্ববিদ্যালয়ের  বিখ্যাত সায়েন্স কলেজ থেকে পদার্থবিদ্যায়  স্নাতকোত্তর ডিগ্রি অর্জন করেন। তারপর তিনি উচ্চশিক্ষার জন্য  মার্কিন যুক্তরাষ্ট্রে যান। পিট্‌সবার্গের  কার্নেগি মেলন বিশ্ববিদ্যালয় থেকে ১৯৮৩ খ্রিস্টাব্দে ডক্টরেট ডিগ্রি অর্জন করেন। তিনি পোস্ট-ডক্টরাল ফেলোশিপের জন্য যথাক্রমে মেরিল্যান্ড বিশ্ববিদ্যালয়, ম্যাসাচুসেটস বিশ্ববিদ্যালয়, ওরেগন বিশ্ববিদ্যালয় এবং  ইউনিভার্সিটি অব টেক্সাসের সঙ্গে বেশ কিছু সময় যুক্ত থাকেন। অবশেষে ১৯৯৪ খ্রিস্টাব্দে ভারতে ফিরে আসেন।
কর্মজীবন
ভারতে ফিরে আসার পর, ড. পলাশ বরন পাল ব্যাঙ্গালোরের ইন্ডিয়ান ইনস্টিটিউট অফ অ্যাস্ট্রোফিজিক্সে অধ্যাপকের পদ গ্রহণ করেন। তিন বছর পর ১৯৯৭ খ্রিস্টাব্দে তিনি কলকাতার সাহা ইনস্টিটিউট অফ নিউক্লিয়ার ফিজিক্সের থিওরি বিভাগে যোগদান করেন এবং কুড়ি বছর সেখানে অধ্যাপনা করেন। এরপর তিনি কলকাতা বিশ্ববিদ্যালয়ের পদার্থবিদ্যা বিভাগের ইমেরিটাস অধ্যাপক হন।
ড. পাল আধুনিক পদার্থবিজ্ঞানের বিভিন্ন শাখায় কাজ করেছেন। একজন কণা পদার্থবিদ হওয়ার কারণে তাঁর কাজ ছিল মূলত কণা পদার্থবিদ্যার তত্ত্বের স্ট্যান্ডার্ড মডেল অধ্যয়নের উপরই। এ বিষয়েই তাঁর কিছু উল্লেখযোগ্য কাজ হল ভরযুক্ত নিউট্রিনো বিষয়ে, যার তাত্ত্বিক ভিত্তি পদার্থবিজ্ঞানের  প্রমিত মডেলকে অতিক্রম করে যায়। নিউট্রিনো পদার্থবিজ্ঞানের ক্ষেত্রে ড.পালের বিশেষ অবদান হল মায়োরানা  ফার্মিয়নের জন্য  ফাইনম্যান ডায়াগ্রামের গণনা, পদার্থের মধ্যে ও চৌম্বকীয় ক্ষেত্রে  ফার্মিয়নের বৈশিষ্ট্য নিরূপণ এবং লিঙ্কন উলফেনস্টাইন প্রদত্ত পদার্থের মধ্যে নিউট্রিনো কণার রূপ পরিবর্তনের সূত্রের কোয়ান্টাম ক্ষেত্রের তত্ত্ব-ভিত্তিক পুনর্নির্মাণ করা। নিউট্রিনো পদার্থবিজ্ঞানের উপর তাঁর লেখা পর্যালোচনাতে সৌর নিউট্রিনো সমস্যা সম্বন্ধে এক সহজবোধ্য আলোচনা বিভিন্ন স্তরের পদার্থবিদদের আকর্ষণ করে।
ড. পাল তাঁর শিক্ষকতার জন্যও সুপ্রসিদ্ধিত। তাঁর পড়ানো বিভিন্ন বিষয়, যেমন কণা পদার্থবিজ্ঞান, স্ট্যাটিস্টিক্যাল ফিজিক্স এবং কোয়ান্টাম ফিল্ড থিওরি, পরবর্তীকালে পুস্তকাকারে প্রকাশিত হয়েছে। এছাড়াও, রবীন্দ্র মহাপাত্রের সাথে লেখা তাঁর বই "ম্যাসিভ নিউট্রিনোস্‌ ইন ফিজিক্স অ্যান্ড আস্ট্রোফিজিক্স" নিউট্রিনো পদার্থবিজ্ঞান ও জ্যোতির্পদার্থবিজ্ঞানের একটি প্রামাণ্য পাঠ্যপুস্তক হিশেবে বিবেচিত।
১৯৮৮ সাল থেকেই পলাশ পাল বাংলা ভাষায় বিজ্ঞানের জনপ্রিয়তা বৃদ্ধির জন্য বিভিন্ন নিবন্ধ লেখার কাজে হাত দেন। এইরকম আটটি বই ও বিভিন্ন পত্রিকায় লেখা তাঁর বিভিন্ন প্রবন্ধ বিজ্ঞানে কৌতূহলী যেকোনো মানুষের কাছে পৌঁছনের তাঁর প্রয়াসেরই সাক্ষ্য বহন করে। এছাড়াও তিনি বাংলা ধ্বনিতত্ত্ব, বানান ও ব্যাকরণ নিয়ে লিখেছেন একাধিক প্রবন্ধ ও পুস্তক। অনুবাদ করেছেন বিভিন্ন বিদেশী ভাষার কবিতা। লিখেছেন ছোটোদের জন্য দেশবিদেশের নানা লোককথা। তাঁর লেখা "বিজ্ঞান: ব্যক্তি, যুক্তি, সময়, সমাজ" ও "আইনস্টাইনের উত্তরাধিকার" গ্রন্থের জন্য তিনি যথাক্রমে রবীন্দ্র স্মৃতি পুরস্কার (২০০৪) ও রামেন্দ্রসুন্দর স্মৃতি পুরস্কারে (২০১১) ভূষিত হন।
সম্মাননা
২০০৪ খ্রিস্টাব্দে  বিজ্ঞান: ব্যক্তি যুক্তি সময় সমাজ বইটির জন্য পশ্চিমবঙ্গ সরকার অধ্যাপক পালকে রবীন্দ্র পুরস্কার প্রদান করেন।  ২০১১ খ্রিস্টাব্দে আইনস্টাইনের উত্তরাধিকার গ্রন্থটির জন্য তিনি রামেন্দ্রসুন্দর স্মৃতি পুরস্কার লাভ করেন।
সফ্‌ট্‌ওয়্যার
ড.পলাশ বরন পাল ল্যাটেক্ ভিত্তিক দুটি প্যাকেজ তৈরি করেছেন :
ব্যক্তিগত জীবন
ভ.পলাশ বরন পাল কলকাতা বিশ্ববিদ্যালয় এবং পরবর্তীতে কলকাতা প্রেসিডেন্সি ইউনিভার্সিটির ইতিহাসের অধ্যাপক শুক্লা সান্যালকে বিবাহ করেন। তাঁদের এক কন্যা শৈলী পাল এবং এক পুত্র হলেন প্রয়াগ পাল।
করকাল
করকাল (Karkal) ভারতের কর্ণাটক রাজ্যের উড়ুপি জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৮১ মিটার (২৬৫ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে করকাল শহরের জনসংখ্যা হল ২৫,১১৮ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৮২%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৭৯%। সারা ভারতের সাক্ষরতার হার ৫৯.৫%; তার চাইতে করকাল এর সাক্ষরতার হার বেশি।
এই শহরের জনসংখ্যার ৯% হল ৬ বছর বা তার কম বয়সী।
চৌবিসি রেলওয়ে স্টেশন
চৌবিসি রেলওয়ে স্টেশন ভারতের উত্তরপ্রদেশ রাজ্যে অবস্থিত। স্টেশনের কোড বা সংকেতিক নাম হল সিএইচবিএস।
অবস্থান
স্টেশন উত্তর প্রদেশের চৌবিসিতে অবস্থিত। এই স্টেশন থেকে পরবর্তী স্টেশন হল - হায়দরগঞ্জ রেলওয়ে স্টেশন এবং পূর্ববর্তী স্টেশন হল আকবরগঞ্জ রেলওয়ে স্টেশন।
পরিকাঠাম
স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। স্টেশনে ২ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে।
প্রীতি তোমার
প্রীতি তোমার ভারতের দিল্লির একজন রাজনীতিবিদ যিনি আম আদমি পার্টির রাজনীতির সাথে যুক্ত। তিনি দিল্লি বিধানসভার একজন বিধায়ক। তার স্বামী জিতেন্দ্র সিং তোমার দিল্লি বিধানসভার প্রাক্তন বিধায়ক।
চৌবিসি রেলওয়ে স্টেশন
পরিকাঠাম
স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
বৈদ্যুতীকরণ
মুঘলসরাই জংশন–বারাণসী জংশন– সুলতানপুর জংশন–লখনউয়ের চরবাগ রেলপথের বৈদ্যুতীকরণ ২০১৩ সালে সম্পূর্ণ হয়। এই রেলওয়ে স্টেশনের রেলপথে বৈদ্যুতীক ও ডিজেল চালিত উভয় ট্রেন চলাচল করে।
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের অগাস্ট মাস পর্যন্ত দৈনিক ৬ টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।
প্রীতি তোমার
জীবনী
২০২০ সালের ১১ ফেব্রুয়ারি প্রীতি তোমার ত্রিনগর থেকে দিল্লি বিধানসভার বিধায়ক থেকে নির্বাচিত হন।
চৌবিসি রেলওয়ে স্টেশন
প্রশাসন ও নিরাপত্তার ব্যবস্থা
চৌবিসি রেলওয়ে স্টেশনটি ভারতীয় রেলের উত্তর রেল অঞ্চলের লখনউ চারবাগ রেলওয়ে বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার"- এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
কোরীয় চারুলিপি
কোরীয় চারুলিপি, যা কোরীয় ভাষায় সএ (কোরীয় ভাষায়: 서예; হাঞ্জা: 書藝) নামে পরিচিত তা হল কোরীয় ঐতিহ্যবাহী শিল্পরূপি হস্তবিদ্যা বা লিপিবিদ্যা। কোরীয় চারুলিপিতে হাঞ্জা যা হল চীনা অক্ষর এবং হাঙ্গুল যা হল কোরীয় অক্ষর তার মিলিত প্রয়োগ দেখা যায়।
প্রাচীন কোরীয় চারুলিপি প্রধানত হাঞ্জা-র ওপর নির্ভর করেই লেখা হত। গোরএও এবং জোসন রাজবংশের রাজত্বকালে বিভিন্ন উপাদান যেমন, তুলি, ধৃপ দহনকারী, বর্নিশ,  ব্রানডিং লোহা প্রভৃতির সাহায্য চারুলিপি করা হত। ১৪৪৩ সালে কোরীয় অক্ষর হাঙ্গুল আবিষ্কার হওয়ার পরেও কোরীয় চারুলিপিকার-রা চীনা অক্ষরে চারুলিপি করা বেশি সম্মানজনক বলে মনে করতেন।  হাঞ্জা ১৯ শতকের শেষ পর্যন্ত লিপি লেখার জন্য ব্যবহৃত হত। পরবর্তী কালে উত্তর ও দক্ষিণ কোরিয়া ভাগ যাওয়ার পরে তারা কোরীয় অক্ষরের পৃথক শব্দকরন করে। বর্তমানের দক্ষিণ কোরিয়ার চারুলিপিকাররা "হানগুল" লেখার নতুন নতুন পদ্ধতির প্রয়োগ করছেন, যা কোরীয় চারুলিপি বৃহত্তর প্রভাব বিস্তার করেছে।
ইতিহাস
চীনা চারুলিপির সঙ্গে কোরিয়ার পরিচয় হয় প্রথম অথবা তৃতীয় সাধারণ যুগে (CE) এবং তা জনপ্রিয় হয়ে ওঠে সপ্তম শতকে। অষ্টম শতকের, কীম সেং, প্রথম জনপ্রিয় কোরীয় চারুলিপিকার, যার চারুলিপিকে চীনা চারুলিপিকার ওয়াং শিচির (Wang Xizhi) কাজের সঙ্গে তুলনা করা হয়েছে। নয়ের শতকে, কবি চোয়ে চিওন (Choe Chiwon) তাঁর জন্ম প্রদেশ শিলা এবং তাং রাজত্বের সময় তাঁর চারুলিপির জন্য জনপ্রিয়তা অর্জন করেন।
তাং মাস্টার, ইউ শিনান (Yu Shinan),  ওউএয়্যাং জূন (Ouyang Xun), এবং ইয়ান চেনছিং (Yan Zhenqing) তাদের কৌনিক আকৃতির চারুলিপির জন্য জনপ্রিয় ছিলেন যতদিন না পর্যন্ত ১৪ দশকে চাও মেংফু(Zhao Mengfu)-এর গোলাকার চারুলিপি  আরও বেশি জনপ্রিয়তা অর্জন করে। পরের বছরগুলিতে কোরীয় চারুলিপি খুবই আনুষ্ঠানিক হয়ে ওঠে। কোরীয় চারুলিপিকার কীম জং হুই (Gim Jeong-hui, 김정희, 金正喜, (1786–1856) জোসন রাজত্বের সময়ের সব থেকে জনপ্রিয় চারুলিপিকার ছিলেন। তিনি বিভিন্ন পদ্ধতিতে চারুলিপি করতেন,  তাঁর সব থেকে জনপ্রিয় পদ্ধতি ছিল "চুসাছে" (Chusache)। তিনি এই পদ্ধতিতে দক্ষতা অর্জন করেন যেযু দ্বীপে থাকার সময়। তিনি তাঁর কলম নাম "চুসা" -এর নামেও জনপ্রিয়, যা চীনা লিশু লিপি থেকে এসেছে।
কোরীয় চারুলিপিতে হাঞ্জার ব্যবহার করা হয়েছে, কোরিয়ার জাপানের দ্বারা অধিগ্রহণের আগে পর্যন্ত। কোরীয় চারুলিপিতে হাঙ্গুল জনপ্রিয়তার অন্যতম কারণ আবেগের জন্য। যদিও এখনও "হানজা" এর ব্যবহার কোরীয় চারুলিপিতে সমান ভাবে জনপ্রিয়।
কোরীয় চারুলিপি নিজের নিজস্ব পদ্ধতি ব্যবহার করে নতুন অক্ষরের আকৃতির আবিষ্কার করেছে, যা "জং-সং" নামে পরিচিত।
চারুলিপির বিভিন্ন ধরন
কোরীয় হানজা চারুলিপির প্রধানত পাঁচটি ধরন আছে যাকে চীনা চারুলিপির থেকে আলাদা করা যায়। এই কোরীয় চারুলিপির ধরনগুলি হল,
উপাদানের "চারটি বন্ধু"
কোরীয় চারুলিপিতে "চারটি বন্ধু উপাদান" বলতে চারুলিপির কাগজ, কলম, কালি দাণি ও কালি পাথরের কথা বলা হয়েছে। কোরীয় ভাষায় এদের "মুনবাংসাও" (문방사우, 文房四友) বলা হয়। কোরীয় চারুলিপিতে, ঐতিহ্যবাহী হানজি ব্যবহার করা হয়, যা কোরীয় তুঁত থেকে তৈরি করা হয়ে। এই কাগজ কালি ভাল শোষণ করার জন্য রঙ ভালভাবে ফুটে ওঠে। কলম তৈরি করার জন্য পশুর লোম ব্যবহার করা হয়। কালি দাণি বানানোর জন্য পোড়া গাছ ও আঁঠা ব্যবহার করা হয়। কালি পাথরের জন্য খুব মসৃণ পাথরের যেমন জেড পাথরের ব্যবহার করা হয়। কোরীয় চারুলিপির জন্য এই চারটি উপাদান ছাড়াও ইওনজোক, কালি তৈরির জন্য জল, বুট টোং, কলম দাণি, মুনজিন, কাগজ চাপার জন্য ভারি জিনিস, পিলসে, কলম ধোয়ার জন্য পাত্র ব্যবহার করা হয়ে থাকে।
চিত্রশালা
কোরীয় চারুলিপির উদাহরণ-
থাম্ব|201x201পিক্সেল|পণ্ডিত কর্মকর্তা সেওং সাম-মুন এর চারুলিপি (১৪১৮-১৪৫৬)।|কেন্দ্র
থাম্ব|হুমিনজংগম হ্যেরে এর প্রতিরূপে কোরীয় মিশ্র লিপির চারুলিপি (১৪৪৬)। |কেন্দ্র
থাম্ব|[[হান্‌গেউল্|হাঙ্গুল অক্ষরে লেখা কোরীয় চারুলিপি।|কেন্দ্র]]
ইব্রাহিমের পরিবার বৃক্ষ
ইব্রাহিম ইসহাকের সাথে (যিনি ইব্রাহিমের বৃদ্ধ বয়সে তার স্ত্রী সারাহের গর্ভে জন্মগ্রহণ করেছেন) সম্পর্কের জন্য ইসরায়েলিদের পিতৃপুরুষ হিসাবে এবং ইসমাইলের সাথে (যিনি ইব্রাহিম এবং তার অন্য স্ত্রী হাজেরার গর্ভে জন্মগ্রহণ করেছেন) সম্পর্কের জন্য আরবদের পিতৃপুরুষ হিসাবে পরিচিত। যদিও ইব্রাহিমের পিতৃপুরুষ বাইবেলের বর্ণনানুসারে দক্ষিণ মেসোপটেমিয়া (বর্তমান ইরাক ) থেকে এসেছিলেন এবং প্রভুর নির্দেশে কেনান যাত্রা করেছিলেন।
ঐতিহাসিক উৎসের মূল্যায়ন
ইব্রাহিমের বংশসূত্র আদিপুস্তক ৫, আদিপুস্তক ১০: ১-৭, ২০, ২২-২৩, ৩১-৩২ এবং আদিপুস্তক ১১-এ উল্লেখিত রয়েছে। প্রামাণিকতত্ত্বে এই বংশানুক্রমকে যাজকীয় উৎস হতে প্রাপ্ত বলে উল্লেখ করা হয়েছে।
বাইবেলের বিবরণ
ইব্রাহিম ও সারার তাদের জিবনে বস্তুগতভাবে উন্নতি অর্জন করেছিল, কিন্তু তাদের কোন সন্তান হচ্ছিল না। ইব্রাহিম তার সম্পদগুলো বিশ্বস্ত কোন এক দাসকে দিয়ে যাওয়ার চিন্তা করতে থাকেন, কিন্তু এমন সময় সৃষ্টিকর্তা তাকে সন্তান প্রদানের আশ্বাস দেন। ৮৬ বছর বয়সে স্ত্রী সারার অনুরোধে বিবি হাজেরা-কে বিয়ে করেন তিনি। বিবি হাজেরার গর্ভে ইসমাইলের জন্ম হয়।
পরিবার বৃক্ষ
নিম্নে নূহের পুত্র শাম বংশের, ইব্রাহিম এর মাধ্যমে ইয়াকুব এবং তার পুত্রদের একটি পরিবার বৃক্ষ দেয়া হল:
কোরআনের বিবরণ
ইব্রাহিমের পরিবারের সদস্য এবং বংশধরদের আল-ইব্রাহিম বলা হয়। আল-কুরআন অনুসারে: فَقَدْ آتَيْنَا آلَ إِبْرَاهِيمَ الْكِتَابَ وَالْحِكْمَةَ وَآتَيْنَاهُم مُّلْكًا عَظِيمًا... অন্যান্য উৎস, বিশেষত বহুলভাবে গৃহীত হাদিসগুলোও ইব্রাহীমের পরিবার সম্পর্কে উল্লেখ রয়েছে
এই ব্যাখ্যার উপর ভিত্তি করে, আল-ইব্রাহিমের সাথে সম্পর্কিত ব্যক্তিবর্গ: • স্ত্রী সারা, যেহেতু ফেরেশতারা তাকে (আহলে আল-বাইত) শব্দটি ব্যবহার করে সম্বোধন করেছিলেন, যার অর্থ বাড়ির লোক, এই সম্পর্কিত আয়াতটি হচ্ছে:"তারা বলল-তুমি আল্লাহর হুকুম সম্পর্কে বিস্ময়বোধ করছ? হে গৃহবাসীরা, তোমাদের উপর আল্লাহর রহমত ও প্রভুত বরকত রয়েছে। নিশ্চয় আল্লাহ প্রশংসিত মহিমাময়।" – (সূরা হুদ ; আয়াত: ৭৩)
• পুত্র ইসমাইল
• পুত্র ইসহাক
• পুত্র ইয়াকুব
• ভাগ্নে লুত
• ইয়াকুবের ১২ পুত্র
• ইউসুফ
• মুসা
• হারুন
• সুলায়মান
• আইয়ুব
• ইউনুস
• জাকারিয়া
• ইয়াহিয়া
• ইমরান
• মরিয়াম
• ঈসা
• ইলিয়াস (নবী)
• মুহাম্মদ এরাই ইব্রাহিমের বংশধর যারা ইমানদার হিসেবে আল-ইব্রাহিমের সাথে যুক্ত হয়েছিলেন। "এটি ছিল আমার যুক্তি, যা আমি ইব্রাহীমকে তার সম্প্রদায়ের বিপক্ষে প্রদান করেছিলাম। আমি যাকে ইচ্ছা মর্যাদায় সমুন্নত করি। আপনার পালনকর্তা প্রজ্ঞাময়, মহাজ্ঞানী। আমি তাকে দান করেছি ইসহাক এবং এয়াকুব। প্রত্যেককেই আমি পথ প্রদর্শন করেছি এবং পূর্বে আমি নূহকে পথ প্রদর্শন করেছি-তার সন্তানদের মধ্যে দাউদ, সোলায়মান, আইউব, ইউসুফ, মূসা ও হারুনকে। এমনিভাবে আমি সৎকর্মীদেরকে প্রতিদান দিয়ে থাকি। আর ও যাকারিয়া, ইয়াহিয়া, ঈসা এবং ইলিয়াসকে। তারা সবাই পুণ্যবানদের অন্তর্ভুক্ত ছিল। এবং ইসরাঈল, ইয়াসা, ইউনূস, লূতকে প্রত্যেককেই আমি সারা বিশ্বের উপর গৌরবাম্বিত করেছি। আর ও তাদের কিছু সংখ্যক পিতৃপুরুষ, সন্তান-সন্ততি ও ভ্রাতাদেরকে; আমি তাদেরকে মনোনীত করেছি এবং সরল পথ প্রদর্শন করেছি। এটি আল্লাহর হেদায়েত। স্বীয় বান্দাদের মধ্যে যাকে ইচ্ছা, এপথে চালান। যদি তারা শেরেকী করত, তবে তাদের কাজ কর্ম তাদের জন্যে ব্যর্থ হয়ে যেত।" – (সূরা আল-আনআম ; আয়াত: ৮৩– ৮৭)
কাউখালী থানা, রাঙ্গামাটি
কাউখালী থানা বাংলাদেশের রাঙ্গামাটি জেলার অন্তর্গত কাউখালী উপজেলার একটি থানা।
প্রতিষ্ঠাকাল
কাউখালী থানা প্রতিষ্ঠিত হয় ১৯৭৬ সালে।
প্রশাসনিক এলাকাসমূহ
কাউখালী উপজেলার ৪টি ইউনিয়নের প্রশাসনিক কার্যক্রম কাউখালী থানার আওতাধীন।
জেব্রা আঞ্জু
জেব্রা আঞ্জু বা জেব্রাফিশ (বৈজ্ঞানিক নাম: Danio rerio), (ইংরেজি: Zebra fish) হচ্ছে Cyprinidae পরিবারের Danio গণের একটি স্বাদুপানির মাছ। বাংলায় এটি অঞ্জু মাছ নামে পরিচিত।
বর্ণনা
দেহ চাপা ও বাঁকানো। পৃষ্টদেশ অপেক্ষা উদরীয় অংশ উত্তল। মুখ তির্যক, নিম্নচোয়াল কিছুটা দীর্ঘতর। অ্যাকোয়ারিয়াম বা মৎসাধারের মাছ হিসেবে জনপ্রিয় এই মাছটি, যাকে জেব্রা দানিও নামে বাজারজাতকরণ করা হয়, হিমালয় পর্বতমালার আশেপাশের অঞ্চলের স্থানীয় একটি প্রজাতি। বৈজ্ঞানিক গবেষণায় এটি মেরুদণ্ডী মডেল বা প্রতিমান জীব হিসেবে খুবই গুরুত্বপূর্ণ ভূমিকা পালন করে। পুনরূৎপাদন ক্ষমতার জন্য এই মাছটি বিশেষভাবে পরিচিত। এছাড়াও, নানান প্রকার ট্রান্সজেনিক জাত সৃষ্টির লক্ষ্যে গবেষকরা একে সময় সময় পরিবর্তিত করেছেন।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকায় এই প্রজাতিটি অন্তর্ভুক্ত নয়।
গবেষণা
এই মাছের বেশির ভাগ কার্যকরী জিনের সঙ্গে মানুষ ও ইঁদুরের জিনগুলোর সাদৃশ্য রয়েছে। মাছটির মস্তিষ্ক, হৃদযন্ত্র, যকৃত, অগ্ন্যাশয়, মেরুদণ্ড ইত্যাদি ক্ষতবিক্ষত হওয়ার পরেও এটি তার শরীরের প্রায় সবকটি অঙ্গকে নতুন করে গড়ে তুলতে পারে, যা মানুষ কিংবা অন্য কোন স্তন্যপায়ী প্রাণী পারে না। ফলে গত শতাব্দীর ৬-এর দশক থেকে মাছটি নিয়ে গবেষণা শুরু হয়। একটি বিশেষ জিন কীভাবে জেব্রাফিশের ক্ষতবিক্ষত হৃদযন্ত্রকে (‘মায়োকার্ডিয়াল ইনজুরি’) পুনরুজ্জীবিত হয়ে উঠতে সাহায্য করে, এবিষয়ে ব্রিটেন থেকে প্রকাশিত আন্তর্জাতিক বিজ্ঞান-জার্নাল ‘ডেভেলপমেন্ট’-এ একটি গবেষণাপত্র প্রকাশিত হয়েছে। জিনটির নাম- ‘কানেকটিভ টিস্যু গ্রোথ ফ্যাক্টর (সিটিজিএফ)’, অন্য নাম ‘সেলুলার কমিউনিকেশন নেটওয়ার্ক ফ্যাক্টর ২-এ’।
শাসিতের সম্মতি
রাজনৈতিক দর্শনের আলোচনায় শাসিতের সম্মতি বলতে এমন একটি ধারণাকে বোঝায় যা অনুসারে কোনও সরকারের রাজনৈতিক বৈধতা এবং রাষ্ট্রীয় ক্ষমতা ব্যবহারের নৈতিক অধিকার কেবলমাত্র তখনই ন্যায্য হবে, যখন রাজনৈতিক ক্ষমতার অধীনস্থ জনগণ বা সমাজ তাতে সম্মতি দেবে। সম্মতির এই তত্ত্বটি ঐতিহাসিকভাবে রাজাদের দৈব অধিকার ধারণাটির বিপরীত এবং প্রায়শই উপনিবেশবাদের বৈধতার বিরুদ্ধে এই তত্ত্বটির আশ্রয় নেওয়া হয়েছে। জাতিসংঘের মানবাধিকারের সার্বজনীন ঘোষণাপত্রের ২১নং দফায় বলা হয়েছে "জনগণের সংকল্পই কোনও সরকারের কর্তৃত্বের ভিত্তি হবে"।
প্রকৌশলজাত সম্মতি
উদ্দেশ্যপ্রণোদিত প্রচারণাবিদ এডওয়ার্ড বার্নেস জনসংযোগ কৌশল বিষয়ে তাঁর নিবন্ধ ও গ্রন্থ দ্য ইঞ্জিনিয়ারিং অভ কনসেন্ট-এ (১৯৫৫) লেখেন যে জনগণকে স্বার্থ হাসিলের জন্য কৌশলে এমনভাবে পরিচালিত করা যায়, যাতে তারা অবচেতনভাবে একজন রাজনৈতিক প্রার্থীর পক্ষে ভোট দিতে চায়। এভাবে প্রাপ্ত সম্মতি সরকারের বৈধতাকে প্রশ্নবিদ্ধ করে। বার্নেস দাবী করেন যে "মূল নীতিটি সরল কিন্তু গুরুত্বপূর্ণ: যদি জনগণের মতামত সরকারকে নিয়ন্ত্রণ করে, তাহলে সরকার জনগণের মতামতকে নিয়ন্ত্রণ করতে পারবে না।"
স্যালি ফিল্ড
স্যালি মার্গারেট ফিল্ড (Sally Margaret Field; জন্ম: ৬ নভেম্বর ১৯৪৬) হলেন একজন মার্কিন অভিনেত্রী ও পরিচালক। তিনি দুটি একাডেমি পুরস্কার, তিনটি প্রাইমটাইম এমি পুরস্কার, দুটি গোল্ডেন গ্লোব পুরস্কার, একটি স্ক্রিন অ্যাক্টরস গিল্ড পুরস্কারসহ একাধিক পুরস্কার অর্জন করেছেন এবং একটি টনি পুরস্কার ও দুটি বাফটা পুরস্কারের মনোনয়ন লাভ করেছেন।
ফিল্ড টেলিভিশনের পর্দায় অভিনয় দিয়ে তার পেশাদার কর্মজীবন শুরু করেন। তিনি স্বল্পদৈর্ঘ্য সিটকম গিজেট (১৯৬৫-১৯৬৬), দ্য ফ্লাইং নান (১৯৬৭-১৯৭০) ও দ্য গার্ল উইথ সামথিং এক্সট্রা (১৯৭৩-১৯৭৪) দিয়ে তার অভিনয়ের যাত্রা শুরু করেন। ১৯৭৬ সালে টেলিভিশন মিনি ধারাবাহিক সাইবিল-এ মাল্টিপল পার্সোনালিটি ডিজঅর্ডারে ভোগা এক নারী চরিত্রে অভিনয় দিয়ে তিনি প্রসংসিত হন এবং এই কাজের জন্য তিনি সীমিত ধারাবাহিক বা টিভি চলচ্চিত্রে শ্রেষ্ঠ মুখ্য অভিনেত্রী বিভাগে প্রাইমটাইম এমি পুরস্কার লাভ করেন। তার চলচ্চিত্রে অভিষেক হয়েছিল মুন পাইলট (১৯৬২) চলচ্চিত্রে অতিরিক্ত শিল্পী হিসেবে, তবে ১৯৭০-এর দশকে স্টে হাংরি (১৯৭৬), স্মোকি অ্যান্ড দ্য ব্যান্ডিট (১৯৭৭), হিরোজ (১৯৭৭), দ্য এন্ড (১৯৭৮) ও হুপার (১৯৭৮) চলচ্চিত্রের কেন্দ্রীয় চরিত্রে অভিনয় করে তিনি সফলতা অর্জন করেন। ১৯৭৯ সালে নর্মা রাই ও ১৯৮৪ সালে প্লেসেস ইন দ্য হার্ট চলচ্চিত্রে অভিনয় করে দুবার শ্রেষ্ঠ অভিনেত্রীর জন্য একাডেমি পুরস্কার অর্জনের পর ১৯৮০-এর দশকে তার কর্মজীবন আরও ব্যপ্তি লাভ করে। তিনি ১৯৮০-এর দশকে স্মোকি অ্যান্ড দ্য ব্যান্ডিট টু (১৯৮০), অ্যাবসেন্স অব ম্যালিস (১৯৮১), কিস মি গুডবাই (১৯৮২), মার্ফিস রোম্যান্স (১৯৮৫), স্টিল ম্যাগনোলিয়াস (১৯৮৯) এবং ১৯৯০-এর দশকে মিসেস ডাউটফায়ার (১৯৯৩) ও ফরেস্ট গাম্প (১৯৯৪)-এর মত ব্যবসাসফল চলচ্চিত্রে অভিনয় করেন।
শহীদ এম মনসুর আলী রেলওয়ে স্টেশন
শহীদ এম মনসুর আলী রেলওয়ে স্টেশন বাংলাদেশের রাজশাহী বিভাগের সিরাজগঞ্জ জেলার একটি রেলওয়ে স্টেশন।
অবস্থান
শহীদ এম মনসুর আলী রেলওয়ে স্টেশন সিরাজগঞ্জ সদর উপজেলার কড্ডার মোড় এলাকায় অবস্থিত। যমুনা সেতুর পশ্চিম পার্শে।
পরিষেবা
শহীদ এম মনসুর আলী  রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
কাউখালী থানা
কাউখালী থানা নামে বাংলাদেশে ২টি থানা রয়েছে। যথা:
২০১৮-এর কোটা সংস্কার আন্দোলন
থাম্ব|কোটা আন্দোলনের শিক্ষার্থীরা ২০১৮-র কোটা সংস্কার আন্দোলন বাংলাদেশে সব ধরনের সরকারি চাকরির ক্ষেত্রে কোটার ভিত্তিতে নিয়োগের প্রচলিত ব্যবস্থার সংস্কারের দাবিতে সংগঠিত একটি চলমান আন্দোলন।    ১৯৭২ সাল থেকে চালু হওয়া কোটা ব্যবস্থার সংস্কারের দাবিতে চাকরি প্রত্যাশী ও সাধারণ শিক্ষার্থীরা 'বাংলাদেশ সাধারণ ছাত্র অধিকার সংরক্ষণ পরিষদ'-এর নেতৃত্বে ২০১৮ সালের জানুয়ারি থেকে ধারাবাহিকভাবে বিক্ষোভ এবং মানববন্ধন কর্মসূচি পালন করছে।  লাগাতার আন্দোলনে সাধারণ শিক্ষার্থীদের অভূতপূর্ব অংশগ্রহণের ফলে প্রথম ও দ্বিতীয় শ্রেণির সরকারি চাকরিতে ৪৬ বছর ধরে চলা কোটাব্যবস্থা বাতিল ঘোষণা করে সরকার।
পটভূমি
বাংলাদেশ স্বাধীন হওয়ার পর সর্বপ্রথম ১৯৭২ সালে সরকারি চাকরির ক্ষেত্রে কোটা ব্যবস্থার প্রবর্তন করা হয়। সে সময় মেধাতালিকা ২০ শতাংশ বরাদ্দ রেখে, ৪০ শতাংশ জেলাভিত্তিক, ৩০ শতাংশ বাংলাদেশের স্বাধীনতা সংগ্রামে অংশগ্রহণকারী মুক্তিযোদ্ধাদের পরিবারের সদস্যদের জন্য এবং ১০ শতাংশ যুদ্ধে ক্ষতিগ্রস্থ নারীদের জন্য বরাদ্দ দেওয়া হয়। পরবর্তী সময়ে বেশ কয়েকবার এই কোটা ব্যবস্থাটি পরিবর্তন করা হয়।
প্রথম আলোতে প্রকাশিত তথ্যমতে, নিবন্ধিত মুক্তিযোদ্ধার সংখ্যা দুই-আড়াই লাখ, অর্থাৎ এক হাজার মানুষের মাঝে মুক্তিযোদ্ধার সংখ্যা ১.২ জন বা ১.৫ জন। যা সমগ্র জনসংখ্যার ০.১২/০.১৫ শতাংশ। ০.১২ শতাংশ মুক্তিযোদ্ধার জন্য কোটার পরিমাণ ৩০ শতাংশ। যা হাজারে রূপান্তর করলে দেখা যায়, এক হাজার জনতার মাঝে ১ থেকে ১.৫ (দেড়) জন মুক্তিযোদ্ধার জন্য কোটার পরিমাণ ৩০০।
বর্তমানে বাংলাদেশের বিভিন্ন সরকারি চাকরির ক্ষেত্রে ৫৫ শতাংশের বেশি কোটা রয়েছে যার মধ্যে মুক্তিযোদ্ধা কোটা ৩০ শতাংশ, জেলাভিত্তিক কোটা ১০ শতাংশ, নারীদের জন্য ১০ শতাংশ এবং ক্ষুদ্র নৃগোষ্ঠীর জন্য ৫ শতাংশ। তবে নিয়ম অনুসারে এসব কোটায় যোগ্য প্রার্থী না পাওয়া গেলে ১ শতাংশ প্রতিবন্ধীদের জন্য বরাদ্দ রয়েছে।
গণপ্রজাতন্ত্রী বাংলাদেশ সংবিধানের ১৯ (১), ২৯ (১) ও ২৯ (২) অনুচ্ছেদ সমূহে চাকুরির ক্ষেত্রে সকল নাগরিকের সমান সুযোগের কথা বলা হয়েছে।
এপ্রিল
২০১৮-এর এপ্রিলের পূর্বে এবং বিগত কয়েক বছর বিচ্ছিন্নভাবে কোটা সংস্কার আন্দোলন চললেও, তা ২০১৮ সালের এপ্রিলে এসে সারা দেশব্যাপী ব্যাপকতা লাভ করে।
৮ এপ্রিল
৮ই এপ্রিল ঢাকার শাহবাগে কোটা সংস্কারের পক্ষে বিক্ষোভ শুরু হলেও আস্তে আস্তে সেটি বাংলাদেশের প্রায় সবকটি সরকারি ও বেসরকারি বিশ্ববিদ্যালয় ও কলেজে ছড়িয়ে পড়ে এবং শিক্ষার্থীরা ক্লাস-পরীক্ষা বর্জন করেন।    সেসময় পুলিশ কর্তৃক কোটা সংস্কার আন্দোলনকর্মীদের উপর বিভিন্ন রকমের ধরপাকড় হয়। তখন দেশবরেণ্য বিভিন্ন লেখক, শিক্ষক কোটা সংস্কার আন্দোলনকর্মীদের পাশে দাঁড়ান। শিক্ষার্থীদের আন্দোলনে পুলিশের নির্যাতনের ব্যাপক সমালোচনা করে ৯ এপ্রিল ২০১৮ তে বিশ্ববিদ্যালয়ে অনুষ্ঠিত বিজ্ঞান উৎসব-২০১৮ আয়োজন উপলক্ষে অধ্যাপক মুহম্মদ জাফর ইকবাল বলেন, "পুলিশের কোনোভাবেই উচিত হয়নি শিক্ষার্থীদের গায়ে হাত তোলা। শিক্ষার্থীদের ওপর হামলা না করে পুলিশ বিষয়টাকে অন্যভাবে সমাধান করতে পারত। কোটা বেশি রেখে মুক্তিযোদ্ধাদের অসম্মানিত করার সুযোগ করে দেওয়া হয়েছে। কোটা একটা সহনীয় পর্যায়ে নিয়ে আসতে হবে। কেউ যেন এ ব্যাপারটি নিয়ে মুক্তিযোদ্ধাদের অসম্মানিত করার সুযোগ না পায়।" তিনি আরো বলেন, "কোটাব্যবস্থা যুক্তিপূর্ণ হতে হবে। দেশের প্রয়োজনের সঙ্গে সামঞ্জস্যপূর্ণ হতে হবে। বর্তমানে বিদ্যমান কোটাপদ্ধতি সম্পর্কে আমি তেমন ভালো জানি না। তবে যতটুকু জেনেছি, তা সত্যি হলে এটা কোনোভাবেই গ্রহণযোগ্য না। বেসিক্যালি আমি কোটার পক্ষে না। এটা ফেয়ার না।"
শিক্ষার্থীদের টানা আন্দোলন ও অবস্থান কর্মসূচির কারণে প্রধানমন্ত্রী শেখ হাসিনা তাদের দাবি মেনে নিয়ে, ১১ এপ্রিল জাতীয় সংসদে তিনি সব কোটা বাতিলের ঘোষণা দেন। যদিও তখন পর্যন্ত কোন এ-সংক্রান্ত প্রজ্ঞাপন জারি করা হয়নি। ১২ এপ্রিল ইসলামী বিশ্ববিদ্যালয়, বাংলাদেশ ছাত্রলীগ কর্তৃক লালন শাহ হলের ২২ শিক্ষার্থীকে আবাসিক থেকে বের করে দেওয়া হয়, তবে তারা পুনরায় আবার হলে ফিরে আসার সুযোগ পায়।
১৬ এপ্রিল
১৬ এপ্রিল কোটা সংস্কার আন্দোলনের আহবায়ক রাশেদ খান সহ তিন শীর্ষ নেতাকে ডিবি পুলিশ প্রচলিত আইন বহির্ভূতভাবে চোখ বেধে তুলে নিয়ে যায়। অবশ্য পুলিশের দাবি তারা তাদের জিজ্ঞাসাবাদের জন্য ডেকে নিয়েছিল।
মে
২ মে গণভবনে আয়োজিত সংবাদ সম্মেলনে প্রধানমন্ত্রী শেখ হাসিনা কোটা বাতিলের কথা পুনর্ব্যক্ত করে। ১৪ মে কোটা বাতিলের প্রজ্ঞাপন জারির দাবিতে ঢাকা বিশ্ববিদ্যালয় ও চট্টগ্রাম বিশ্ববিদ্যালয়ের শিক্ষার্থীরা বিক্ষোভ করে। ১৯ মে রমজান মাস ও সেশন জট বিবেচনা করে পরীক্ষা বর্জনের কর্মসূচি স্থগিত ঘোষণা করেছেন কোটা আন্দোলনকারীরা। ২৭ মে কোটা নিয়ে আন্দোলনের সংগঠন বাংলাদেশ সাধারণ ছাত্র অধিকার সংরক্ষণ পরিষদের জগন্নাথ বিশ্ববিদ্যালয় শাখার যুগ্ম আহ্বায়ক এ পি এম সুহেলের ওপর হামলাকারীদের দ্রুত গ্রেপ্তার ও বিচার চেয়ে ঢাকা মেডিকেল কলেজ হাসপাতালের জরুরি বিভাগের সামনে এক সংবাদ সম্মেলন করা হয়।
জুন
৩০ জুন সংবাদ সম্মেলনের প্রস্তুতি নেওয়ার সময় কোটা সংস্কার আন্দোলনের সঙ্গে যুক্ত নেতা-কর্মীদের ওপর বাংলাদেশ ছাত্রলীগ হামলা করে। সংবাদ সম্মেলনের প্রস্তুতি নেওয়ার সময় সেখানে অবস্থান নেওয়া ছাত্রলীগের নেতা-কর্মীরা একযোগে ‘শিবির ধর’, ‘শিবির ধর’ বলে আন্দোলনকারী নেতাদের ধাওয়া করে। তাদের মারধর করে ঢাকা বিশ্ববিদ্যালয়ের কেন্দ্রীয় গ্রন্থাগারের সামনে থেকে সরিয়ে দেওয়া হয়।
১ জুলাই
১ জুলাই সাধারণ ছাত্র অধিকার সংরক্ষণ পরিষদের যুগ্ম আহ্বায়ক রাশেদ খানকে গ্রেপ্তার করে পুলিশ। ছাত্রলীগের এক নেতার করা মামলায় রাশেদকে গ্রেপ্তার করা হয়।
২ জুলাই
২ জুলাই আন্দোলনকারীরা কেন্দ্রীয় শহীদ মিনার চত্বরে জড়ো হতে গেলে ছাত্রলীগের কর্মীরা হামলা চালায়। তাদের কিল, ঘুষি, লাথি মেরে ছত্রভঙ্গ করে দেওয়া হয়। এতে বেশ কয়েকজন আহত হয়। এক সংবাদ সম্মেলনে বিশ্ববিদ্যালয়ের প্রক্টর এ কে এম গোলাম রব্বানী ঢাকা বিশ্ববিদ্যালয় এলাকায় ছাত্রলীগের কর্মীদের হামলা সম্পর্কে ‘অবহিত নন’ বলে জানান। অপরাজেয় বাংলার সামনে মানববন্ধন করেন ঢাবির ইংরেজি বিভাগের শিক্ষার্থীরা। তাদের সঙ্গে বিভাগের কয়েকজন শিক্ষক যোগ দেয়।
রাজশাহী বিশ্ববিদ্যালয়ে আন্দোলনকারীদের পতাকা মিছিলে ছাত্রলীগের নেতা-কর্মীরা হামলা চালায়। বিশ্ববিদ্যালয়ের প্রধান ফটকে এ হামলায় বেশ কয়েকজন আহত হয়।
৩ জুলাই
কোটা সংস্কার আন্দোলনকারীদের ওপর হামলার প্রতিবাদে ঢাকা বিশ্ববিদ্যালয়ের রাজু ভাস্কর্যের সামনে ‘নিপীড়নবিরোধী শিক্ষার্থীবৃন্দের’ ব্যানারে এই মানববন্ধন কর্মসূচি অনুষ্ঠিত হয়। একই সময়ে রাজু ভাস্কর্যের সামনে ‘সাধারণ শিক্ষার্থীর’ ব্যানারে পাল্টা আরেকটি মানববন্ধন করে ছাত্রলীগের কেন্দ্রীয় কমিটি ও বিভিন্ন হল কমিটির নেতারা।
কোটা সংস্কার আন্দোলনে শিক্ষার্থীদের ওপর হামলার প্রতিবাদে প্রেসক্লাবের সামনে ‘উদ্বিগ্ন অভিভাবক ও নাগরিক সমাজের’ কর্মসূচি ছিল বিকেল চারটায়। তারা ঘটনাস্থলে আসার আগেই প্রেসক্লাবের সামনে অবস্থান নেয় পুলিশ। কর্মসূচি শুরুর আগে সোয়া চারটার দিকে জড়ো হওয়া প্রতিবাদকারীদের ধাক্কা মেরে, ধস্তাধস্তির মাধ্যমে সরানোর চেষ্টা করে পুলিশ। পরে প্রায় এক ঘণ্টা পর তারা প্রেসক্লাবের সামনে সমাবেশ শুরু করে।
১২ জুলাই
সংসদকে ভাষণকালে প্রধানমন্ত্রী শেখ হাসিনা বলেন যে, সরকারি চাকরিতে মুক্তিযোদ্ধা কোটা সংরক্ষণ করা নিয়ে উচ্চ আদালতের রায় আছে। সরকার এই রায় অমান্য করতে পারছে না।
কোটা সংস্কারের বিপক্ষে
শিক্ষার্থীদের কোটা সংস্কার আন্দোলন চলমান অবস্থাতেই ফেব্রুয়ারিতে কোটা পদ্ধতি চালু রাখার পক্ষে ‘মুক্তিযোদ্ধা সংসদ সন্তান কমান্ড’ নামে একটি সংগঠন মানববন্ধন কর্মসূচি পালন করে।  বাংলাদেশ সরকারের কয়েকজন মন্ত্রীও সে সময় কোটা সংস্কারের বিপক্ষে বক্তব্য দেন। এপ্রিলে কোটা সংস্কারের আন্দোলন শুরু হওয়ার পর ৯ই এপ্রিল বাংলাদেশের ক্ষমতাসীন দল আওয়ামী লীগের ছাত্র সংগঠন বাংলাদেশ ছাত্রলীগ ঢাকা বিশ্ববিদ্যালয়ে আন্দোলনকারীদের বিরুদ্ধে মিছিল করে এবং বিভিন্ন সময় আন্দোলকারীদের উপর হামলা চালায় ছাত্রলীগ। আন্দোলনকারীদের ওপর ছাত্রলীগের এসব হামলার প্রতিবাদে ছাত্রলীগের তিন নেতা পদত্যাগ করেন। বরেণ্য শিক্ষাবিদ মুহম্মদ জাফর ইকবাল ২০১৯ সালের এক সমাবর্তন ভাষণে চাকরির অবাধ সুযোগ থাকা সত্ত্বেও কোটা বহালের দাবীর পক্ষের আন্দোলনকারীদের আন্দোলনকে মৃদু ভৎসর্না করে বলেন, তিনি তাদের আন্দোলনে অবাক।
ভারত
বাংলাদেশে কোটা সংস্কারের পক্ষে আন্দোলন শুরু হওয়ার পর সেটি ভারতের পশ্চিমবঙ্গ রাজ্যে ছড়িয়ে পরে। ১০ই এপ্রিল ২০১৮ সালে কলকাতার বিভিন্ন স্থানে কোটা পদ্ধতি সংস্কারের জন্য বিক্ষোভ করা হয়।
ফলাফল
আন্দোলনের পরিপ্রেক্ষিতে বাংলাদেশের সরকারের মন্ত্রিসভা ২০১৮ সালের ৩ অক্টোবর সরকারি চাকরিতে নবম থেকে ১৩তম গ্রেডে (যেসব পদ আগে প্রথম এবং দ্বিতীয় শ্রেণীর চাকরি বলে পরিচিত ছিল) নিয়োগের ক্ষেত্রে কোটা ব্যবস্থা বাতিল করে প্রজ্ঞাপন জারি করে। ২০১৯ সালের ৩০ জুলাই সরকার জানায়,প্রথম ও দ্বিতীয় শ্রেণির পদে (৯ম থেকে ১৩তম) নিয়োগের ক্ষেত্রে বর্তমানে কোনো কোটা বহাল নেই, তৃতীয় ও চতুর্থ শ্রেণির পদে (১৪তম থেকে ২০তম পর্যন্ত) কোটা বহাল রয়েছে, তবে সংশ্লিষ্ট কোটার প্রার্থী না পাওয়া গেলে সাধারণ প্রার্থীর মেধা তালিকা থেকে তা পূরণ করতে হবে। ২০২০ সালের ২০ জানুয়ারি কোটার বিষয়ে আগের জারি করা পরিপত্র স্পষ্ট করার পাশাপাশি মন্ত্রিসভার বৈঠকে জনপ্রশাসন মন্ত্রণালয়ের দেওয়া সরকারি চাকরিতে অষ্টম বা তার ওপরের পদেও সরাসরি নিয়োগে কোটা বাতিলের প্রস্তাব অনুমোদন দেওয়া হয়।
ড্যান-এক্সেল জোগান্ডু
ড্যান-এক্সেল জোগান্ডু (জন্ম ৩ জুন ১৯৯৯) একজন ফরাসী ফুটবলার, যিনি একজন সেন্ট্রে-ব্যাক হিসেবে জার্মান ফুটবল ক্লাব বরুসিয়া ডর্টমুন্ড এর হয়ে খেলে থাকেন।
প্রাথমিক খেলোয়াড়ী জীবন
জোগান্ডু, ২০১১ সালে মাত্র ১২ বছর বয়সে জনপ্রিয় ফরাসী ক্লাব প্যারিস সেন্ট জার্মেই-এর সাথে চুক্তিবদ্ধ হওয়ার পূর্বে তার নিজ শহরের ক্লাব ইউএস স্রেটিল-এর হয়ে কিশোর পর্যায়ে খেলার মাধ্যমে তার খেলোয়াড়ী জীবন শুরু করেন। এর পরবর্তীতে তিনি ২০১৬ সালে ক্লাবটির সংরক্ষিত খেলোয়াড়দের দলে আরোপিত হবার আগ পযন্ত তিনি সেখানো যোগ দেবার পরের পাচঁ সিজন পিএসজির নিজেস্ব একাডেমীতে খেলোয়াড় উন্নয়ন প্রক্রিয়ার মধ্যে কাটান, যেখানে তিনি ২০১৬-১৭ এর সিএফএ-এর নয়টি ম্যাচে মাঠে নামেন।
আন্তর্জাতিক খেলোয়াড়ী জীবন
জোগান্ডু, ফ্রান্স অনূর্ধ্ব ১৬, অনূর্ধ্ব ১৭ এবং অনূর্ধ্ব ১৮ পর্যায়ে দলের হয়ে নিজ দেশের প্রতিনিধিত্ব করেছেন এবং বর্তমানে তিনি ফ্রান্স অনূর্ধ্ব ১৯ দলের ক্যাপ্টেন-এর দাইত্ব পালন করছেন।
ব্যক্তিগত জীবন
জোগান্ডুর জন্ম হয় ফ্রান্সে, এবং তিনি আইভোরিয়ান (আইভরী কোস্টের অধিবাসী) বংশধর।
জয়শ্রী তালপাদে
জয়শ্রী তালপাদে (জন্ম: ১৯৫৩) হলেন একজন মারাঠি অভিনেত্রী এবং নৃত্যশিল্পী, যিনি বলিউডের চলচ্চিত্রের পাশাপাশি এবং বেশ কিছু মারাঠি চলচ্চিত্রে কাজ করেন।
পেশা
জয়শ্রী তালপাদে ১৯৫৮ সালেগুঞ্জ উঠি শেহনাই-এ মাত্র ৫ বছর বয়সে অভিনয়ের মাধ্যমে তাঁর অভিনয় জীবন শুরু করেছিলেন। তিনি চলচ্চিত্রের আইটেম নৃত্য পরিবেশন করা শুরু করার মাধ্যমে জনপ্রিয়তা অর্জন করেছিলেন। তিনি একজন প্রশিক্ষিত কত্থক নৃত্যশিল্পী। অতঃপর তিনি সঙ্গীত সম্রাট তানসেন, জমিন কে তারে (১৯৬০) এবং পেয়ার কি পেয়াস (১৯৬১)-এর একজন শিশু শিল্পী হিসাবে কাজ করার মাধ্যমে সকলের নজর কেড়েছিলেন। তাঁর মতে, গোপী কিশান নামে একজন ব্যক্তি তাঁর নৃত্য দেখে তাঁর প্রশংসা করেছিলেন। তাঁর জীবনের প্রথম দিকে তিনি একজন ডাক্তার হতে চেয়েছিলেন, কিন্তু ভাগ্যের হস্তক্ষেপে তিনি চলচ্চিত্র পরিচালক অমিত বসুর চলচ্চিত্রে একজন নৃত্যশিল্পী হিসেবে কাজ করা শুরু করেছিলেন। তিনি অমিত বসু দ্বারা পরিচালিত ১৯৬৮ সালে মুক্তিপ্রাপ্ত অভিলাষা নামক চলচ্চিত্রে একজন নৃত্যশিল্পী হিসেবে কাজ করেছিলেন। নৃত্য পরিচালক হরমেন্দর তাঁকে এই চলচ্চিত্রে কাজ করার সুযোগ করে দিয়েছিলেন। এর পরে, তিনি ১৯৭০-এর দশক এবং ১৯৮০-এর দশকে ৫০০টিরও বেশি চলচ্চিত্রে একজন নৃত্যশিল্পী হিসেবে করেছিলেন। তিনি বেশ কয়েকটি চলচ্চিত্রে খলনায়িকা সুলভ-কমেডি এবং সহানুভূতিশীল চরিত্রে অভিনয় করেছেন। জয়শ্রী বাংলা, তামিল, তেলুগু, মালয়ালম, কন্নড়, মারওয়ারী, রাজস্থানী, ইংরেজি, সিন্ধি, আসামি, ভোজপুরি, ওড়িয়া, হরিয়ানি, গরিয়ালি, নেপালি, পাঞ্জাবি, মারাঠি এবং গুজরাতি সহ বেশ কয়েকটি ভারতীয় ভাষার চলচ্চিত্রে অভিনয় করেছেন।
২০১২ সালে গোয়ালিয়রের প্রত্যন্ত অঞ্চলে একটি গানের শুটিংয়ের সময় তাঁর সাথে ঘটে যাওয়া একটি ঘটনার উদ্ধৃতি দিয়ে জয়শ্রী বলেছিলেন যে: "আমরা কাওয়াল ভবানী কি (১৯৮১)-এর জন্য গোয়ালিয়রের এই প্রত্যন্ত স্থানে শুটিং করছিলাম। উক্ত চলচ্চিত্রে যোগিতা বালি কেন্দ্রীয় চরিত্রে অভিনয় করেছিলেন। শুটিংয়ের স্থলে আমি লক্ষ্য করলাম প্রচুর পুলিশকর্মী। কয়েকজন অফিসার আমার কাছে এসে বলেছিল যে আমি যেন শুটিং না করে বোম্বেতে চলে যাই। আমি পরক্ষণে জিজ্ঞাসা করলাম "কিন্তু কেন?", জবাব অফিসার বলেছিলেন "ম্যাডাম, আমরা খবর পেয়েছি যে এই অঞ্চলের ডাকাতরা আপনাকে অপহরণ করার পরিকল্পনা করছে। তারা আপনার সম্পর্কে বেশ উন্মাদ বলে আমাদের মনে হয়"। আমি অত্যন্ত বিস্মিত হয়েছিলাম! চারপাশে যোগিতা এবং নাজনীনের মতো সুন্দর মেয়েরা থাকতে আমাকেই কেন তারা লক্ষ্য করেছিল!" অতঃপর উক্ত গানটির শুটিং ফিল্ম সিটিতে করা হয়েছিল।
পুরস্কার ও সম্মাননা
তিনি সারা বিশ্বের মঞ্চে মোহাম্মদ রফি, মান্না দে, মুকেশ এবং আশা ভোঁসলের মত তারকাদের সাথে প্রদর্শন করেছেন। তিনি একজন শীর্ষস্থানীয় নারী হিসাবে মারাঠি চলচ্চিত্রের জন্য মহারাষ্ট্র রাজ্য সরকারের থেকে ২টি পুরস্কার, গুজরাত রাজ্য সরকারের থেকে ৩টি পুরস্কার, হায়দরাবাদ পুরস্কার, দিল্লি এবং মুম্বাইয়ের ৬টি লায়ন্স ক্লাব পুরস্কার পেয়েছেন। তিনি ভোজপুরি চলচ্চিত্র এবং গুজরাতি চলচ্চিত্রের জন্য আজীবন সম্মাননা পুরস্কার পেয়েছিলেন।
সফিউদ্দিন আহমদ
সফিউদ্দিন আহমদ (জন্ম: অক্টোবর ১৯, ১৯৪১) বাংলাদেশের একজন প্রথিতযশা ভাষা ও সাহিত্য গবেষক। তিনি বাংলা সাহিত্য, তুলনামূলক সমালোচনা এবং বিশ্বসাহিত্যে পণ্ডিত; তথ্যসন্ধানী এবং সমাজমনস্ক ও প্রগতিশীল চিন্তাচেতনায় ঋদ্ধ একজন মৌলিক গবেষক। তার গবেষণা গ্রন্থ ডিরোজিও এবং ইয়ং বেঙ্গল মুভমেন্ট ও ডিরোজিও বাংলা গবেষণা সাহিত্যে একটি মৌলিক অবদান হিসাবে স্বীকৃতি। বাংলাদেশে উনিশ শতকের রেনেসাঁর বিশ্লেষণ ও গবেষণায় তার অবদান যুগস্রষ্টা হিসাবে স্বীকৃত। তার মতে চর্যাপদের ভাষা বাংলা নয়।
প্রাথমিক জীবন
বাংলাদেশের নরসিংদীর রায়পুরায় তার জন্ম ১৯ অক্টোবর ১৯৪১। পিতা মোঃ আবদুস ছামাদ মোল্লা একজন দেশব্রতী কংগ্রেস নেতা, সমাজসেবক ও শিক্ষক ছিলেন। কংগ্রেস নেতা সুন্দর আলী গান্ধী, মানিক ভট্টাচার্য ও অতীন রায়ের ঘনিষ্ঠ বন্ধু ছিলেন তিনি। মাতা দিলবরুন নেসা আত্মগোপনকারী বামপন্থী নেতাকর্মীদের মাতৃস্নেহে আশ্রয় দিতেন। তিন একজন সমাজ সচেতন মহিলা ছিলেন; আত্মগোপনকারী নেতাকর্মীরা তাকে "মা" বলে সম্বোধন করতেন। রায়পুরা সদরের পূর্ব পাড়ায় "ছায়াবীথি" নামক বাড়িটি দেশবরেণ্য নেতা ও সাংস্কৃতিক ব্যক্তিত্বের তীর্থকেন্দ্র ছিল। ছাত্রজীবনে তিনি প্রগতিশীল ছাত্র সংগঠন ও ছাত্র ইউনিয়নের সঙ্গে সম্পৃক্ত ছিলেন। সামরিক জান্তা আইয়ুব খান শাসনের বিরুদ্ধে আন্দোলনে তিনি জেল খেটেছেন দু-দু’বার। তিনি রায়পুরা আর.কে.আর.এম. উচ্চ বিদ্যালয় থেকে ১৯৬০ খ্রীস্টাব্দে ম্যাট্রিক পাশ করেন৷ আই.এ পাস করেন ১৯৬২ সালে ঢাকা কলেজ থেকে৷ অতঃপর ঢাকা বিশ্ববিদ্যালয়ে বাংলা বিভাগ থেকে বি.এ এবং এম.এ ডিগ্রী অর্জন করেন। পরবর্তীতে তিনি যাদবপুর বিশ্ববিদ্যালয় তুলনামূলক সাহিত্য এবং বিশ্বভারতী বিশ্ববিদ্যালয়ে রবীন্দ্র সাহিত্যের ওপর উচ্চতর পর্যায়ে পড়াশোনা ও পিএইচডি ডিগ্রি অর্জন করেন৷
কর্মজীবন
চাকরি জীবনের শুরুতে তিনি নেত্রকোণা কলেজে অধ্যাপনা করেছেন। পরে পাবলিক সার্ভিস কমিশনের মাধ্যমে সরকারী চাকরি লাভ করেন এবং সেই সূত্রে বরিশালের বি এম কলেজ, ময়মনসিংহের আনন্দ মোহন কলেজ ও সিলেটের এমসি কলেজে অধ্যাপনা করেন। শাহজালাল বিজ্ঞান ও প্রযুক্তি বিশ্ববিদ্যালয়ের প্রতিষ্ঠাকাল থেকে ভাষা বিজ্ঞান বিভাগের প্রধান হিসেবে কর্তব্যরত অবস্থায় ২০০৫ সালে অবসর গ্রহণ করেছেন। ২০১৬ সালের ডিসেম্বরে অনুষ্ঠিত দেশের বৃহত্তম সাংস্কৃতিক সংগঠন বাংলাদেশ উদীচী শিল্পীগোষ্ঠীর ২০ তম জাতীয় সম্মেলনে তিনি সভাপতি নির্বাচিত হন।
আমানুল্লাহ মোহাম্মদ আসাদুজ্জামান
আমানুল্লাহ মোহাম্মদ আসাদুজ্জামান (জুন ১০, ১৯৪২ - জানুয়ারি ২০, ১৯৬৯) একজন শহীদ ছাত্রনেতা; তিনি আইয়ুব খানের পতনের দাবীতে মিছিল করার সময় জানুয়ারি ২০, ১৯৬৯ সালে পুলিশের গুলিতে নিহত হন। তবে তিনি সর্বসমক্ষে শহীদ আসাদ নামেই অধিক পরিচিত ব্যক্তিত্ব। শহীদ আসাদ হচ্ছেন ১৯৬৯ সালের গণ-আন্দোলনে পথিকৃৎ তৎকালীন পূর্ব-পাকিস্তানের তিন শহীদদের একজন; অন্য দু'জন হচ্ছেন - শহীদ রুস্তম ও শহীদ মতিউর। স্বাধীনতা ও মুক্তিযুদ্ধে বিশেষ অবদানের জন্য ২০১৮ সালে তিনি স্বাধীনতা পদক পান।
পরিবার
আসাদের মায়ের নাম মতি জাহান খাদিজা খাতুন। তিনি নারায়নগঞ্জ আই.ই.টি (ইসলামি এডুকেশন ট্রাষ্ট) গার্লস প্রাইমারি স্কুলের প্রধান শিক্ষিকা ছিলেন। আসাদের জন্মের পর তিনি শিক্ষকতা ছেড়ে দেন। তাঁর ছয় পুত্র ও দুই কন্যার মধ্যে আসাদ ছিলেন চতুর্থ।
প্রারম্ভিক জীবন
শহীদ আসাদ ১৯৪২ সালের ১০ জুন নরসিংদী জেলার শিবপুর উপজেলার ধানুয়া গ্রামে জন্মগ্রহণ করেন। তার বড় ভাইয়ের নাম প্রকৌশলী রশিদুজ্জামান। শিবপুর উচ্চ বিদ্যালয় থেকে ১৯৬০ সালে মাধ্যমিক শিক্ষায় উত্তীর্ণ হয়ে উচ্চ শিক্ষার্থে জগন্নাথ কলেজ (বর্তমান জগন্নাথ বিশ্ববিদ্যালয়) ও এমসি কলেজে পড়াশোনা করেন। ১৯৬৩ সালে ঢাকা বিশ্ববিদ্যালয়ে স্নাতক (সম্মান) শ্রেণীতে ভর্তি হয়ে ১৯৬৬ সালে বি.এ এবং ১৯৬৭ সালে এম.এ ডিগ্রী অর্জন করেন। এই বৎসরেই আসাদ ন্যাশনাল আওয়ামী পার্টি (ন্যাপ) এবং কৃষক সমিতির সভাপতি মাওলানা আবদুল হামিদ খান ভাষাণী'র নির্দেশনায় কৃষক সমিতিকে সংগঠিত করার লক্ষ্যে শিবপুর, মনোহরদী, রায়পুরা এবং নরসিংদী এলাকায় নিজেকে সম্পৃক্ত রাখেন।
ঢাকা'র সিটি ল কলেজে তিনি ১৯৬৮ সালে আরও ভালো ফলাফলের জন্যে দ্বিতীয়বারের মতো এম.এ বা স্নাতকোত্তর ডিগ্রী অর্জনের জন্য চেষ্টা করছিলেন। ১৯৬৯ সালে মৃত্যুকালীন সময়ে তিনি ঢাকা বিশ্ববিদ্যালয়ের ইতিহাস বিভাগে এম.এ শেষ বর্ষের ছাত্র ছিলেন তিনি। শহীদ আসাদ তৎকালীন ঢাকা হল (বতর্মান শহীদুল্লাহ হল) শাখার পূর্ব-পাকিস্তান ছাত্র ইউনিয়নের সভাপতি হিসেবে এবং পূর্ব-পাকিস্তান ছাত্র ইউনিয়ন (ইপসু-মেনন গ্রুপ), ঢাকা শাখার সাধারণ সম্পাদক হিসেবে দায়িত্ব পালন করেন। রাজনৈতিক কর্মকাণ্ডে নিবেদিত প্রাণ আসাদুজ্জামান গরিব ও অসহায় ছাত্রদের শিক্ষার অধিকার বিষয়ে সর্বদাই সজাগ ছিলেন। তিনি শিবপুর নৈশ বিদ্যালয় নামে একটি নৈশ বিদ্যালয় প্রতিষ্ঠা করেন এবং শিবপুর কলেজ প্রতিষ্ঠার লক্ষ্যে স্থানীয় শিক্ষানুরাগী ব্যক্তিদেরকে সাথে নিয়ে আর্থিক তহবিল গড়ে তোলেন।
পটভূমি
বঙ্গবন্ধু শেখ মুজিবুর রহমানের ৬ দফা দাবীর স্বপক্ষে এবং আগরতলা ষড়যন্ত্র মামলায় অন্যান্য আসামীদের মুক্তি দাবীর আন্দোলনে আসাদের মৃত্যু পরিবেশকে আরও ঘোলাটে করে তুলে ও গুরুত্বপূর্ণ ঘটনায় রূপান্তরিত হয়। ৬ ডিসেম্বর, ১৯৬৮ সালে মাওলানা আবদুল হামিদ খান ভাষাণী'র ডাকে হরতাল আহ্বানের ফলে ব্যবসায়ীরা তাতে পূর্ণ সমর্থন জানায়। এ প্রেক্ষাপটে গভর্নর হাউজ ঘেরাওয়ের ফলে ছাত্র সংগঠনগুলো পূর্ব থেকেই নতুন করে আন্দোলনের প্রস্তুতি নিয়েছিল।
৪ জানুয়ারি, ১৯৬৯ইং তারিখে ছাত্রদের ১১ দফা এবং বঙ্গবন্ধুর ৬ দফা দাবীর সাথে একাত্মতা পোষণ করে ছাত্র সংগঠনের নেতৃবৃন্দ, যাতে প্রধান ভূমিকা রাখেন শহীদ আসাদ। ১৭ জানুয়ারি, ১৯৬৯ইং সালে ঢাকা বিশ্ববিদ্যালয়ে অনুষ্ঠিত বৈঠকে ছাত্ররা দেশব্যাপী সকল শিক্ষা প্রতিষ্ঠান বন্ধের ডাক দেয়। ফলে গভর্নর হিসেবে মোনেম খান ১৪৪ ধারা আইন জারী করেন যাতে করে চার জনের বেশি লোক একত্রিত হতে না পারে।
মিছিল এবং মৃত্যু
পূর্ব পরিকল্পনা অনুসারে ২০ জানুয়ারি, ১৯৬৯ইং তারিখ দুপুরে ছাত্রদেরকে নিয়ে ঢাকা মেডিক্যাল কলেজের পার্শ্বে চাঁন খাঁ'র পুল এলাকায় মিছিল নিয়ে অগ্রসর হচ্ছিলেন আসাদুজ্জামান। পুলিশ তাদেরকে চাঁন খাঁ'র ব্রীজে বাঁধা দেয় ও চলে যেতে বলে। কিন্তু বিক্ষোভকারী ছাত্ররা সেখানে প্রায় এক ঘণ্টা অবস্থান নেয় এবং আসাদ ও তার সহযোগীরা স্বৈরাচারী সরকারের বিরুদ্ধে স্লোগান দিতে থাকে। ঐ অবস্থায় খুব কাছ থেকে আসাদকে লক্ষ্য করে এক পুলিশ অফিসার গুলিবর্ষণ করে। তৎক্ষণাৎ গুরুতর আহত অবস্থায় আসাদকে হাসপাতালে নেয়া হলে কর্তব্যরত চিকিৎসক তাকে মৃত বলে ঘোষণা করেন।
রশীদ তালুকদারের চিত্রকর্ম
ছাত্র আন্দোলনে আসাদের মৃত্যুতে প্রত্যক্ষদর্শী হিসেবে বাংলাদেশের অন্যতম জনপ্রিয় আলোকচিত্র শিল্পী রশীদ তালুকদার তার ক্যামেরায় স্থিরচিত্র হিসেবে ছাত্র-জনতার দীর্ঘ মিছিলসহ আসাদের শার্টের ছবি ওঠান।
হরতাল আহ্বান
১৯৭০ সালের ১৫ জানুয়ারি তারিখের সিদ্ধান্ত মোতাবেক ২০ জানুয়ারি: শহীদ আসাদ দিবস হিসেবে পালনের জন্য পূর্ব বাংলা বিপ্লবী ছাত্র ইউনিয়ন ঐদিন পূর্ণ দিবস হরতাল আহ্বান করে।
শার্ট হস্তান্তর
২৩ জানুয়ারি, ২০১০ইং তারিখে বাংলাদেশ মুক্তিযুদ্ধ জাদুঘর কর্তৃক ঊনসত্তরের গণঅভ্যুত্থানে শহীদ আসাদ, শহীদ রুস্তম ও শহীদ মতিউর স্মরণে শ্রদ্ধা নিবেদন অণুষ্ঠানে শহীদ আসাদের ভাই অধ্যাপক এইচ এম মনিরুজ্জামান আসাদের শার্ট হস্তান্তর করবেন বলে জানিয়েছেন। এছাড়াও, বেগমগঞ্জ, নোয়াখালীর কালু মিয়া শেখের পুত্র শহীদ রুস্তমের রক্তমাখা শার্ট জাদুঘরে জমা দিয়েছেন তার সহযোদ্ধা মুক্তিযোদ্ধা আবদুল খালেক ও মুক্তিযোদ্ধা আব্দুল আহাদ।
গণজাগরণ
আসাদের স্মরণে নির্মিত ভাস্কর্য হচ্ছে গণজাগরণ। ১৯৯২ সালে ঢাকা মেডিক্যাল কলেজের জরুরি বিভাগের গেটের উত্তরদিকে ঢাকা বিশ্ববিদ্যালয় কেন্দ্রীয় ছাত্র সংসদের বা ডাকসু'র উদ্যোগে আসাদের স্মৃতিকে অমর ও অক্ষয় করে তুলতে এবং গণঅভ্যুত্থানের চেতনাকে জাগ্রত রাখতে গণজাগরণ নামে নির্মিত হয় আসাদের স্মৃতিস্তম্ভ। শিল্পী প্রদ্যোত দাস এ ভাস্কর্যটি নির্মাণ করেছিলেন।
১৯৯২ সালের ২৪ জানুয়ারি ঢাকা বিশ্ববিদ্যালয়ের তৎকালীন ভাইস-চ্যান্সেলর অধ্যাপক মোহাম্মদ মনিরুজ্জামান মিয়া ও আসাদ স্মৃতি পরিষদের তৎকালীন সভাপতি অধ্যাপক সাখাওয়াত আলী'র উপস্থিতিতে এ ভাস্কর্য উদ্বোধন করেন শহীদ আসাদের বড় ভাই ইঞ্জিনিয়ার রশিদুজ্জামান। নির্মাণের কয়েক বছরের মধ্যেই কর্তৃপক্ষীয় অবহেলায় স্থানীয় টোকাই ও দুর্বৃত্তদের দ্বারা ভাস্কর্যটি কাঁত হয়ে পড়ে। এরপর সেখান থেকে কোন একসময় এটি উধাও হয়ে যায়।
ওয়ান্ডার ওম্যান
ওয়ান্ডার ওম্যান হল একটি কাল্পনিক সুপারহিরো চরিত্র, যা ডিসি কমিকস কর্তৃক প্রকাশিত মার্কিন কমিক বইয়ে দেখা যায়। এই চরিত্রটি জাস্টিস লিগের প্রতিষ্ঠাকালীন সদস্য, মনুষ্য-দেবী, এবং আমাজনীয় জনগণের দূত। তার নিজের দেশে তার দাপ্তরিক নাম হল থেমিস্কিরার যুবরাজ্ঞী ডায়ানা, হিপ্পোলিতার কন্যা। মনুষ্য সমাজে অন্তর্ভুক্তি কালে সে তার নাগরিক পরিচিতি যুবরাজ্ঞী ডায়ানা গ্রহণ করে। এই চরিত্রটিকে "অ্যামেজিং আমাজন", "স্পিরিট অব ট্রুথ", "থেমিস্কিরাস চ্যাম্পিয়ন", এবং "প্রেম ও যুদ্ধের দেবী" বলেও ডাকা হয়।
ওয়ান্ডার ওম্যানের লেখক মার্কিন মনোরোগ বিশেষজ্ঞ ও লেখক উইলিয়াম মৌল্টন মার্স্টন, এবং চিত্রশিল্পী হ্যারি জি. পিটার। মার্স্টনের স্ত্রী এলিজাবেথের প্রেমিক অলিভ বাইরনকে মার্স্টনের অনুপ্রেরণা বলে উল্লেখ করা হয়।   মার্স্টন নারীবাদী ও জন্ম নিয়ন্ত্রণে পাইওনিয়ার মার্গারেট স্যাঙ্গার থেকেও অনেক অনুপ্রাণিত হয়েছেন। এই চরিত্রটি প্রথম দেখা যায় ১৯৪১ সালের অক্টোবরে অল স্টার কমিকস #৮ এ এবং প্রথম কভারে আসে ১৯৪২ সালের জানুয়ারিতে সেন্সেশন কমিকস #১ এ। ১৯৮৬ সাল এক বছর ব্যতীত প্রায় নিয়মিতই ডিসি কমিকস থেকে ওয়ান্ডার ওম্যান শিরোনাম প্রকাশ হয়।
অন্যান্য মাধ্যমে
অল স্টার কমিকস #৮ এ প্রথম প্রকাশিত হওয়ার পরে যুবরাজ্ঞী ডায়ানা/ওয়ান্ডার ওম্যান কমিক বইয়ের বাইরেও কয়েকটি ফরম্যাটে প্রকাশিত হয়েছে। এই ধরনসমূহ হল অ্যানিমেশন টেলিভিশন শো, ডিরেক্ট-টু-ডিভিডি অ্যানিমেশন চলচ্চিত্র, ভিডিও গেম, ১৯৭০ এর দশকের লাইভ-অ্যাকশন টেলিভিশন শো ওয়ান্ডার ওম্যান, ২০১৪ সালের কম্পিউটার অ্যানিমেশন চলচ্চিত্র দ্য লেগো মুভি (প্রথম রূপালি পর্দায় অভিষেক), এবং লাইভ-অ্যাকশন ডিসি কমিকস চলচ্চিত্র ব্যাটম্যান ভার্সেস সুপারম্যান: ডন অব জাস্টিস (২০১৬) ও ওয়ান্ডার ওম্যান (২০১৭)। ২০১৭ সালের নভেম্বরে ডিসি কমিকসের জাস্টিস লিগ ছবিতে দেখা যাবে।
কোবে বন্দর
কোবে বন্দর হল জাপানী সমুদ্র বন্দর, কোবে, হোয়াগোতে বৃহত্তর ওসাকা এলাকার হানশিন ইন্ডাস্ট্রিয়াল রিজিয়ন-এ অবস্থিত। বন্দরটি জাপানের প্রধান চারটি বন্দরের মধ্যে একটি। বন্দরটি ক্রুজ বন্দর হিসাবে যথেষ্ট পরিচিত পর্যটকদের কাছে। রোককো পর্বত পরিসরের একটি পাদদেশে অবস্থিত এলাকায়, সমতল জমি সীমিত এবং বিভিন্ন পরিকাঠাম তৈরির জন্য কৃত্রিম দ্বীপগুলির নির্মাণ করা হয়েছে, যা পোর্ট আইল্যান্ড, রোককো আইল্যান্ড, কোবে বিমানবন্দর প্রভৃতি নামে  দ্বীপগুলি  পরিচিত।
অবস্থান
বন্দরটি ওসাকা উপসাগরের উত্তর তীরে হোনশু দ্বীপে বন্দরটি গড়ে উঠেছে। ওসাকা শহর থেকে বন্দরটি ৩০ কিলোমিটার বা ১৯ মাইল পশ্চিমে বন্দরটি অবস্থিত।
ইতিহাস
১০ তম শতাব্দীতে, টায়রা না কাইমোরি তখন পুনঃনির্মাণ করেন এবং, বন্দরটির আশেপাশে ছোট্ট পুঁজি গড়ে ওঠে মধ্যযুগীয় যুগে, বন্দরটি নামে পরিচিত ছিল।
১৮৫৮ সালে (মার্কিন যুক্তরাষ্ট্র-জাপান) আমতি ও বাণিজ্য চুক্তি বিদেশীদের কাছে হাইগো বন্দর ব্যবহারের জন্য উন্মুক্ত হয়।
পরে দ্বিতীয় বিশ্বযুদ্ধের স্তম্ভগুলি বন্ধুত্বপূর্ণ বাহিনী দ্বারা দখল করা হয়, পরে মার্কিন যুক্তরাষ্ট্র বাহিনী জাপান দ্বারা। (সর্বশেষ ১৯৭৩ সালে ফিরে আসেন।)
১৯৭০-এর দশকে বন্দরটি বিশ্বব্যাপী সর্বাধিক পন্য হস্তান্তর করে। ১৯৭৩ থেকে ১৯৭৮ সাল পর্যন্ত এটি বিশ্বের সবচেয়ে ব্যস্ততম কন্টেইনার পোর্ট ছিল।
১৯৯৫ সালে গ্রেট হান্সফিন ভূমিকম্প অনেক বন্দরের শহরকে স্তব্দ করে দিয়েছিল যখন এটি অনেকগুলি সুবিধা এবং পরিষেবাগুলিকে ধ্বংস করে দিয়েছিল এবং সেখানে প্রায় ১০ ট্রিলিয়ন ইয়েন বা $ ১০২.৫ বিলিয়ন ক্ষতির ঘটে, সেই সময় যা ছিল জাপান এর ২.৫% জিডিপি-এর সমান। বেশীরভাগ ক্ষতির অবীমাকৃত ছিল, কারণ কোবে এলাকায় সম্পত্তির মাত্র ৩% ভূমিকম্পের আওতায় আচ্ছাদিত ছিল, যা টোকিওতে ১৬% এর তুলনায় কনেক কম। কোব ভূমিকম্পের পূর্বে বিশ্বের সবচেয়ে ব্যস্ততম বন্দর ছিল, তবে মেরামতের ও পুনর্নির্মাণের সত্ত্বেও জাপানের মূল শপিং বন্দরের মতো এটি তার আগের অবস্থানে ফিরে আসেনি। এটি বর্তমানে জাপানের চতুর্থ ব্যস্ততম কন্টেইনার পোর্টের মধ্যে রয়েছে।
ক্রুজ পোর্ট
কোবে নির্দিষ্ট ক্রুজ জাহাজের জন্য একটি হোম পোর্ট। পোর্টে কল করা ক্রুজ লাইনগুলি হল হল্যান্ড আমেরিকা লাইন এবং রাজকুমারী ক্রুজ লাইন। ২০১৪ সালের গ্রীষ্মে কৌবের বাজারে প্রসারিত হবে যখন তাদের জাহাজ  সান প্রিন্সেস  বন্দর থেকে আট দিনের বৃত্তাকার আড়ম্বরপূর্ণ নৌযান চালু হবে।  সুন প্রিন্সেস  এই ক্রুজগুলি রাজধানী ক্রুজদের একটি অংশ জাপানের সমগ্র দেশের ১১ বিলিয়ন ডলারের অবদান রাখে, যেখানে  সান  ওতারু, হকইদো থেকেও পালিত হবে, যেহেতু এটি বর্তমানে ভিত্তিক ইয়োকোহামা, টোকিও।
ইনস্টিটিউশন অব ডিপ্লোমা ইঞ্জিনিয়ার্স, বাংলাদেশ
ইনস্টিটিউশন অফ ডিপ্লোমা ইঞ্জিনিয়ার্স, বাংলাদেশ, (আইডিইবি নামে ব্যাপকভাবে পরিচিত) হলো বাংলাদেশের ডিপ্লোমা ইঞ্জিনিয়ার ও ডিপ্লোমা ইন আর্কিটেক্টদের জন্য একটি পেশাদার সংস্থা। এটি ১৯৭০ সালের ৮ নভেম্বর প্রতিষ্ঠিত হয়েছিল। এর উদ্দেশ্য হলো ডিপ্লোমা প্রকৌশলীদের মধ্যে একটি সংযোগ তৈরি করা এবং প্রকৌশলীদের সম্প্রদায় হিসেবে কাজ করা, যারা বাংলাদেশে এবং প্রকৌশল পেশায় জনগণের প্রকৌশলী হিসেবে পরিচিত।
আইডিইবি হলো প্রকৌশলী সম্প্রদায়গুলোর একটি সংস্থা, যা প্রকৌশল খাতের জ্ঞান, বোঝাপড়া এবং অনুশীলনকে এগিয়ে নেওয়ার জন্য নিবেদিত। ইনস্টিটিউশনের সামগ্রিক নীতি প্রণয়নের জন্য একটি ৫০০ সদস্যের সমন্বয়ে একটি জাতীয় কাউন্সিল রয়েছে। আইডিইবির ১১ সদস্যের উপদেষ্টা পরিষদও রয়েছে।
সদস্যপদ
ডিপ্লোমা প্রকৌশলী এবং/অথবা ম্যাট্রিকুলেশন বা এসএসসি পরবর্তী ৩ বা ৪ বছর মেয়াদি প্রকৌশল ও প্রযুক্তি বিষয়ে শিক্ষাগত যোগ্যতাসহ এবং যুক্তরাজ্য, মার্কিন যুক্তরাষ্ট্র, ভারত, পাকিস্তান এবং বাংলাদেশের যেকোনো বিশ্ববিদ্যালয় বা শিক্ষা বোর্ড অথবা বাংলাদেশ সরকার কর্তৃক স্বীকৃত কোনো প্রতিষ্ঠান কর্তৃক প্রকৌশলে ডিপ্লোমা ডিগ্রিধারী প্রকৌশলীরা আইডিইবির সদস্যপদ পাওয়ার জন্য যোগ্য। আইডিইবি ছয় স্তরের সদস্যপদ দেয়: ছাত্র সদস্য, সাধারণ সদস্য, ফেলো সদস্য, আজীবন সদস্য, দাতা সদস্য এবং সম্মানিত সদস্য।
সাধারণ সদস্য
বাংলাদেশ সরকার স্বীকৃত শিক্ষা প্রতিষ্ঠান থেকে প্রকৌশলে ডিপ্লোমা পাস করেছেন এবং বাংলাদেশ কারিগরি শিক্ষা বোর্ড থেকে সার্টিফিকেটপ্রাপ্ত যেকোনো ব্যক্তি এই প্রতিষ্ঠানের সদস্য হওয়ার জন্য যোগ্য। তবে তাকে সদস্য পদের জন্য ইনস্টিটিউট থেকে নির্ধারিত ফর্মে আবেদন করতে হবে এবং এর ফলে সে সদস্যপদ সনদ পাবেন।
ছাত্র সদস্য
পলিটেকনিক এবং টেকনিক্যাল ইনস্টিটিউটের ডিপ্লোমা-ইন ইঞ্জিনিয়ারিং কোর্সের সকল শিক্ষার্থী এবং তাদের সমতুল্যরা প্রতিষ্ঠানের নির্ধারিত শর্তাবলী সাপেক্ষে বা কেন্দ্রীয় কার্যনির্বাহী কমিটি সময়ে সময়ে করা নির্ধারিত শর্তাবলী সাপেক্ষে প্রতিষ্ঠানের ছাত্র সদস্য হওয়ার যোগ্য হবেন।
আজীবন সদস্য
যেকোনো সদস্য আজীবন সদস্য হতে পারবেন যদি সে একবারে আইডিইবি ফান্ডে ১০,০০০/- (দশ হাজার) টাকা প্রদান করেন।